Libertatis sacra fames
Noha egész a Nép hitébe nőttem 
s köztársaságra vágyom legkivált, 
hol mindenkit becsülnek, mint Királyt 
s nincs korona, legkedvesebb előttem 
ma is, az én szabad, modern időmben, 
ha Egy parancsol, az, aki kivált, 
s a népámító szájhős nem kiált, 
eladva mindent a zűrnek dühödten. 
Ezért nem kell nekem, ki torlaszon 
vörös zászlót ráz, a komisz haszon 
butája, összetörve mind a készet 
mert nincsen akkor Míveltség, Művészet, 
csak tőr és Hitszegés, mely árkot ás 
s halkan sunyító, véres Gyilkolás.
Versek
Szonettek
en:Libertatis Sacra Fames
ru:Libertatis Sacra Fames (Уайльд/Витковский)